Document ID: 32014R0133

KOMISIJOS REGLAMENTAS (ES) Nr. 133/2014
2014 m. sausio 31 d.
kuriuo iš dalies keičiama Europos Parlamento ir Tarybos direktyva 2007/46/EB, Europos Parlamento ir Tarybos reglamentas (EB) Nr. 595/2009 ir Komisijos reglamentas (ES) Nr. 582/2011, siekiant juos priderinti prie technikos pažangos dėl išmetamųjų teršalų ribinių verčių
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. rugsėjo 5 d. Europos Parlamento ir Tarybos direktyvą 2007/46/EB, nustatančią motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (toliau - pagrindų direktyva) (1), ypač į jos 39 straipsnio 2, 6 ir 7 dalis,
atsižvelgdama į 2009 m. birželio 18 d. Europos Parlamento ir Tarybos reglamentą (EB) Nr. 595/2009 dėl motorinių transporto priemonių ir variklių tipo patvirtinimo atsižvelgiant į sunkiųjų transporto priemonių išmetamųjų teršalų kiekį (Euro VI) ir dėl galimybės naudotis transporto priemonių remonto ir priežiūros informacija, iš dalies keičiantį Reglamentą (EB) Nr. 715/2007 ir Direktyvą 2007/46/EB bei panaikinantį direktyvas 80/1269/EEB, 2005/55/EB ir 2005/78/EB (2), ypač į jo 4 straipsnio 3 dalį, 5 straipsnio 4 dalį, 6 straipsnio 2 dalį ir 12 straipsnį,
kadangi:
(1)
Reglamente (EB) Nr. 595/2009 nustatomos ribinės išmetamųjų teršalų vertės ir bendrieji techniniai variklinių transporto priemonių ir pakaitinių dalių tipo patvirtinimo atsižvelgiant į išmetamųjų teršalų kiekį reikalavimai, išdėstomos transporto eksploatacinio tinkamumo, diagnostikos sistemų (DS) transporto priemonėse įrengimo ir sunaudojamo degalų kiekio matavimo taisyklės;
(2)
siekiant užtikrinti didesnį transporto priemonių aplinkosauginio veiksmingumo lygį, reikia pasiūlyti priverstinio uždegimo varikliams taikomas ribines kietųjų dalelių kiekio vertes;
(3)
teisės aktus dėl motorinių transporto priemonių ir variklių tipo patvirtinimo atsižvelgiant į sunkiųjų transporto priemonių išmetamųjų teršalų kiekį (Euro VI) reikia priderinti prie techninės pažangos. Todėl teisinėmis priemonėmis reikia nustatyti variklių ir transporto priemonių, kuriose taikoma dvi degalų rūšis naudojanti technologija, tipo patvirtinimo ir eksploatuojamų variklių bei transporto priemonių atitikties reikalavimus. Taip pat būtina nagrinėti su dujinius degalus naudojančių variklių tipo patvirtinimu susijusius papildomus klausimus;
(4)
Reglamente (EB) Nr. 582/2011 (3) reikalaujama nustatyti transporto priemonės diagnostikos (toliau - TPD) sistemoje taikytiną anglies monoksido išmetimo ribinę vertę;
(5)
tais atvejais, kai sunkiųjų transporto priemonių didžiausia techniškai leistina pakrautos transporto priemonės masė neviršija 7,5 tonų, tikslinga leisti tose priemonėse įmontuotas TPD sistemas iš dalies tobulinti laikantis lengvosioms transporto priemonėms taikomų TPD taisyklių, tuo nesumažinant jų aplinkosauginio poveikio lygio;
(6)
Reglamente (EB) Nr. 582/2011 dažnai nurodomos Jungtinių Tautų Europos ekonomikos komisijos (toliau - JT EEK) taisyklės, visų pirma turint omenyje JT EEK taisyklę Nr. 49 (4) dėl valstybių narių, gamintojų ir techninių tarnybų taikytinų techninių reikalavimų suteikiant tipo patvirtinimą ir nustatant transporto priemonių eksploatacinį tinkamumą. Pasaulinis forumas transporto priemonių reglamentavimui suderinti šeštą kartą priėmė JT EEK taisyklės Nr. 49 pakeitimus, todėl būtina atnaujinti Euro VI nuorodas į JT EEK taisyklę Nr. 49;
(7)
privaloma nustatyti tam tikrus papildomus reikalavimus siekiant užtikrinti EB tipo patvirtinimo ir tipo patvirtinimo pagal JT EEK taisyklę Nr. 49 lygiavertiškumą;
(8)
alyvos temperatūra variklyje turi būti matuojama Kelvino laipsniais. Todėl būtina iš dalies pakeisti Direktyvos 2007/46/EB VIII priedą;
(9)
todėl Direktyva 2007/46/EB, Reglamentas (EB) Nr. 595/2009 ir Reglamentas (EB) Nr. 582/2011 turėtų būti atitinkamai iš dalies pakeisti;
(10)
siekiant užtikrinti valstybėms narėms ir gamintojams pakankamai laiko pritaikyti atitinkamas jų informacijos sistemas tikslinga atidėti su atitikties sertifikatu susijusių pakeitimų taikymą;
(11)
šiame reglamente numatytos priemonės atitinka Motorinių transporto priemonių techninio komiteto nuomonę,
PRIĖMĖ ŠĮ REGLAMENTĄ:
1 straipsnis
Direktyvos 2007/46/EB I, III, IV ir IX priedai iš dalies keičiami pagal šio reglamento I priedą.
2 straipsnis
Reglamento (EB) Nr. 595/2009 I priedas pakeičiamas šio reglamento II priedo tekstu.
3 straipsnis
Reglamentas (ES) Nr. 582/2011 iš dalies keičiamas taip:
1)
2 straipsnis iš dalies keičiamas taip:
a)
9 punktas pakeičiamas taip:
„9)
reikalavimus atitinkanti nusidėvėjusi sudedamoji dalis arba sistema (toliau - RANSD) - sudedamoji dalis arba sistema, kuri buvo sąmoningai nudėvėta, pvz., pagreitinus sendinimą arba ją paveikus kontroliuojamu būdu, ir kurią patvirtinimo institucija, įrodinėdama variklio sistemos TPD sistemos eksploatacinių savybių atitiktį, patvirtino pagal JT EEK taisyklės Nr. 49 9B priedą;“;
b)
19 ir 20 punktai pakeičiami taip:
„19)
Wobbe indeksas (apatinis - Wl, viršutinis - Wu) - dujų tūrio vieneto atitinkamos kaloringumo vertės ir kvadratinės šaknies iš jų santykinio tankio tomis pačiomis etaloninėmis sąlygomis santykis:
Jį taip pat galima išreikšti kaip
20)
λ poslinkio koeficientas (toliau - Sλ) - JT EEK taisyklės Nr. 49 4 priedo 5 priedėlio A.5.5.1 skirsnyje nurodyta matematinė išraiška, kuria aprašomas reikiamas variklio reguliavimo sistemos lankstumas keičiant perteklinio oro santykį λ, jeigu variklio naudojamų dujinių degalų sudėtis skiriasi nuo gryno metano;“;
c)
įrašomi šie 45-56 punktai:
„45)
variklio veiksena naudojant tik dyzeliną - įprasta dviejų rūšių degalų vienalaikio naudojimo variklio veiksena, kai variklis bet kokiomis veikimo sąlygomis nenaudoja jokių dujinių degalų;
46)
dviejų rūšių degalų vienalaikio naudojimo variklis - vienu laiku naudoti dyzeliną ir dujinius degalus pritaikytas variklis, kai abiejų rūšių degalai dozuojami atskirai, ir jeigu vienos iš naudojamos rūšies degalų kiekis, palyginti su kitos rūšies degalų kiekiu, gali skirtis atsižvelgiant į eksploatavimą;
47)
dviejų rūšių degalų vienalaikio naudojimo veiksena - įprasta dviejų rūšių degalų vienalaikio naudojimo variklio veiksena, kai tam tikromis variklio veikimo sąlygomis jis tuo pat metu naudoja dyzeliną ir dujinius degalus;
48)
dviejų rūšių degalų vienalaikio naudojimo transporto priemonė - dviejų rūšių degalų vienalaikio naudojimo varikliu varoma transporto priemonė, kai variklio naudojami degalai tiekiami iš skirtingų transporto priemonėje sumontuotų laikyklų;
49)
techninės priežiūros veiksena - speciali dviejų rūšių degalų vienalaikio naudojimo variklio veiksena, įjungiama atliekant remontą ar nustojant eksploatuoti transporto priemonę, jeigu nėra įmanoma vienalaikio dviejų rūšių degalų naudojimo veiksena;
50)
dujų energijos santykis (DES) - jeigu tai dviejų rūšių degalų vienalaikio naudojimo variklis, procentine dalimi išreikštas dujinių degalų energijos kiekis, padalytas iš abiejų rūšių degalų (dyzelino ir dujinių degalų) energijos kiekio, jeigu degalų energijos kiekis apibrėžiamas kaip apatinis šilumingumas;
51)
vidutinis dujų santykis - per važiavimo ciklą apskaičiuotas vidutinis dujų energijos santykis;
52)
1A tipo dviejų rūšių degalų vienalaikio naudojimo variklis - dviejų rūšių degalų vienalaikio naudojimo variklis, naudojamas atliekant pasaulio mastu suderinto pereinamųjų režimų ciklo (toliau - PMSPRC) bandymo ciklą su įšilusiu varikliu, kuris naudojant vien dyzeliną neima veikti tuščiąja eiga ir kuriame nenumatyta veiksena naudojant dyzeliną, jeigu šiam varikliui veikiant vidutinis dujų santykis nebūna mažesnis negu 90 % (≥ 90 %);
53)
1B tipo dviejų rūšių degalų vienalaikio naudojimo variklis - dviejų rūšių degalų vienalaikio naudojimo variklis, naudojamas atliekant PMSPRC bandymo ciklą su įšilusiu varikliu, kuris neima veikti tuščiąja eiga, jeigu įjungus dviejų rūšių degalų vienalaikio naudojimo veikseną imamas naudoti vien dyzelinas, ir kuriame numatyta veiksena naudojant tik dyzeliną, jeigu šiam varikliui veikiant vidutinis dujų santykis nebūna mažesnis negu 90 % (≥ 90 %);
54)
2A tipo dviejų rūšių degalų vienalaikio naudojimo variklis - dviejų rūšių degalų vienalaikio naudojimo variklis, naudojamas atliekant PMSPRC bandymo ciklą su įšilusiu varikliu, kuriam veikiant vidutinis dujų santykis būna 10-90 % (10 % 90 %) ir kuriame nenumatyta veiksena naudojant tik dyzeliną arba kuris naudojamas atliekant PMSPRC bandymo ciklą su įšilusiu varikliu, kuriam veikiant vidutinis dujų santykis nebūna mažesnis negu 90 % (≥ 90 %), tačiau kuris naudojant tik dyzeliną ima veikti tuščiąja eiga ir kuriame nenumatyta veiksena naudojant tik dyzeliną;
55)
2B tipo dviejų rūšių degalų vienalaikio naudojimo variklis - dviejų rūšių degalų vienalaikio naudojimo variklis, naudojamas atliekant PMSPRC bandymo ciklą su įšilusiu varikliu, kuriam veikiant vidutinis dujų santykis būna 10-90 % (10 % 90 %) ir kuriame numatyta veiksena naudojant tik dyzeliną arba kuris naudojamas atliekant PMSPRC bandymo ciklą su įšilusiu varikliu, kuriam veikiant vidutinis dujų santykis nebūna mažesnis negu 90 % (≥ 90 %), tačiau kuris naudojant tik dyzeliną, jeigu įjungta dviejų rūšių degalų vienalaikio naudojimo veiksena, gali imti veikti tuščiąja eiga ir kuriame numatyta veiksena naudojant tik dyzeliną;
56)
3B tipo dviejų rūšių degalų vienalaikio naudojimo variklis - dviejų rūšių degalų vienalaikio naudojimo variklis, naudojamas atliekant PMSPRC bandymo ciklą su įšilusiu varikliu, kuriam veikiant vidutinis dujų santykis neviršija 10 % (≤ 10 %) ir kuriame numatyta veiksena naudojant tik dyzeliną.“;
2)
3 straipsnio 1 dalis pakeičiama taip:
„1. Siekdamas gauti variklio sistemos arba variklių šeimos, kaip atskiro techninio mazgo, EB tipo patvirtinimą, transporto priemonės su patvirtinta variklio sistema EB tipo patvirtinimą atsižvelgiant į išmetamųjų teršalų kiekį ir galimybę naudotis transporto priemonių remonto ir priežiūros informacija arba transporto priemonės EB tipo patvirtinimą atsižvelgiant į išmetamųjų teršalų kiekį ir galimybę naudotis transporto priemonių remonto ir priežiūros informacija, gamintojas, laikydamasis I priedo nuostatų, įrodo, kad su transporto priemonėmis arba variklių sistemomis atlikti bandymai ir kad jos atitinka 4 ir 14 straipsniuose ir III-VIII, X, XIII, XIV bei XVII prieduose nustatytus reikalavimus. Be to, gamintojas užtikrina, kad būtų laikomasi IX priede nustatytų etaloninių degalų specifikacijų. Jei tai dviejų rūšių degalų vienalaikio naudojimo varikliai ir transporto priemonės, gamintojas taip pat turi laikytis šio reglamento XVIII priede nustatytų reikalavimų.“;
3)
3 straipsnio 2-6 dalys pakeičiamos taip:
„2. Norėdamas gauti transporto priemonės su patvirtinta variklio sistema EB tipo patvirtinimą atsižvelgiant į išmetamųjų teršalų kiekį ir transporto priemonių remonto ir priežiūros informaciją arba transporto priemonės EB tipo patvirtinimą atsižvelgiant į išmetamųjų teršalų kiekį ir transporto priemonių remonto ir priežiūros informaciją, gamintojas užtikrina atitiktį I priedo 4 dalyje išdėstytiems montavimo reikalavimams ir, jei tai dviejų rūšių degalų vienalaikio naudojimo transporto priemonės, taip pat papildomiems XVIII priedo 6 skirsnyje nustatytiems montavimo reikalavimams.
3. Norėdamas, kad pagal šį reglamentą suteikto transporto priemonės EB tipo patvirtinimo atsižvelgiant į išmetamųjų teršalų kiekį ir transporto priemonių remonto ir priežiūros informaciją taikymo sritis būtų išplėsta, kai transporto priemonės etaloninė masė didesnė negu 2 380 kg, bet ne didesnė negu 2 610 kg, gamintojas turi laikytis VIII priedo 5 skirsnyje išdėstytų reikalavimų.
4. Kai variklio sistemai arba variklių šeimai, kaip atskiram techniniam mazgui, norima suteikti EB tipo patvirtinimą, X priedo 2.4.1 punkte ir XIII priedo 2.1 punkte išdėstytos alternatyvaus patvirtinimo nuostatos netaikomos. Šios nuostatos netaikomos nei dviejų rūšių degalų vienalaikio naudojimo varikliams, nei dviejų rūšių degalų vienalaikio naudojimo transporto priemonėms.
5. Variklio sistema ir bet kokia konstrukcijos sudedamoji dalis, galinti turėti įtakos išmetamam dujinių ir kietųjų dalelių teršalų kiekiui, projektuojamos, konstruojamos, surenkamos ir montuojamos taip, kad variklis įprastomis eksploatavimo sąlygomis atitiktų Reglamento (EB) Nr. 595/2009 ir šio reglamento nuostatas. Be to, gamintojas užtikrina, kad būtų laikomasi šio reglamento 14 straipsnyje ir VI priede nustatytų ne ciklui keliamų reikalavimų. Jei tai dviejų rūšių degalų vienalaikio naudojimo varikliai ir dviejų rūšių degalų vienalaikio naudojimo transporto priemonės, taip pat taikomos atitinkamos XVIII priedo nuostatos.
6. Siekdamas gauti variklio sistemos arba variklių šeimos, kaip atskiro techninio mazgo, EB tipo patvirtinimą arba transporto priemonės EB tipo patvirtinimą atsižvelgiant į išmetamųjų teršalų kiekį ir transporto priemonių remonto ir priežiūros informaciją, siekdamas gauti tipo patvirtinimą atsižvelgiant į universalų degalų intervalą, siekdamas gauti tipo patvirtinimą atsižvelgiant į ribotą degalų intervalą arba siekdamas gauti tipo patvirtinimą atsižvelgiant į konkrečią degalų rūšį, gamintojas užtikrina atitiktį I priedo 1 punkte išdėstytiems atitinkamiems reikalavimams.“;
4)
5 straipsnio 4 dalis papildoma šiuo j punktu:
„j)
jeigu reikia, pagal šį reglamentą privalomi dokumentų rinkiniai, siekiant teisingai sumontuoti variklį, kurio tipas patvirtintas kaip atskiro techninio mazgo.“;
5)
6 straipsnis iš dalies keičiamas taip:
a)
įterpiama tokia 1a dalis:
„1a. Užuot taikiusi 1 dalies nuostatas, patvirtinimo institucija EB tipo patvirtinimą gali suteikti variklio sistemai ar variklių šeimai kaip atskiram techniniam mazgui, jeigu laikomasi visų toliau išdėstytų sąlygų:
a)
įteikiant paraišką suteikti EB tipo patvirtinimą pagal šeštą kartą iš dalies pakeistą JT EEK taisyklę Nr. 49 tipo patvirtinimas variklio sistemai ar variklių šeimai, kaip atskiram techniniam mazgui, jau buvo suteiktas;
b)
laikomasi šio reglamento 2a-2f straipsniuose nustatytų reikalavimų dėl prieigos prie TPD sistemos ir transporto priemonės remonto ir techninės priežiūros informacijos bei variklio sistemai arba variklių šeimai taikomų reikalavimų;
c)
šio reglamento 4 straipsnio 7 dalyje nustatytu pereinamuoju laikotarpiu laikomasi šio reglamento X priedo 6.2 punkte nustatytų reikalavimų;
d)
taikomos visos kitos šio reglamento VII priedo 3.1 ir 5.1 punktuose, šio reglamento X priedo 2.1 ir 6.1 punktuose, šio reglamento XIII priedo 2, 4.1, 5.1, 7.1, 8.1 ir 10 punktuose ir šio reglamento XIII priedo 6 priedėlio 1 punkte nustatytos išimtys.“;
b)
2 dalis pakeičiama taip:
„2. Suteikdama EB tipo patvirtinimą pagal 1 ir 1a dalį, patvirtinimo institucija išduoda EB tipo patvirtinimo sertifikatą pagal I priedo 5 priedėlyje pateiktą pavyzdį.“
6)
8 straipsnis iš dalies keičiamas taip:
a)
įterpiama tokia 1a dalis:
„1a. Užuot taikiusi 1 dalyje nurodytas nuostatas, patvirtinimo institucija EB tipo patvirtinimą gali suteikti transporto priemonei su patvirtinta variklio sistema, atsižvelgdama į išmetamą teršalų kiekį ir prieigą prie transporto priemonės remonto bei techninės priežiūros informacijos, jeigu laikomasi visų toliau išdėstytų sąlygų:
a)
įteikiant paraišką suteikti EB tipo patvirtinimą pagal šeštą kartą iš dalies pakeistą JT EEK taisyklę Nr. 49 tipo patvirtinimas transporto priemonei su patvirtinta variklio sistema jau buvo suteiktas;
b)
laikomasi šio reglamento 2a-2f straipsniuose nustatytų reikalavimų dėl prieigos prie TPD sistemos ir transporto priemonės remonto ir techninės priežiūros informacijos;
c)
šio reglamento 4 straipsnio 7 dalyje nustatytu pereinamuoju laikotarpiu laikomasi šio reglamento X priedo 6.2 punkte nustatytų reikalavimų;
d)
taikomos visos kitos šio reglamento VII priedo 3.1 ir 5.1 punktuose, šio reglamento X priedo 2.1 ir 6.1 punktuose, šio reglamento XIII priedo 2, 4.1, 5.1, 7.1, 8.1 ir 10 punktuose ir šio reglamento XIII priedo 6 priedėlio 1 punkte nustatytos išimtys.“;
b)
2 dalis pakeičiama taip:
„2. Suteikdama EB tipo patvirtinimą pagal 1 ir 1a dalį, patvirtinimo institucija išduoda EB tipo patvirtinimo sertifikatą pagal I priedo 6 priedėlyje pateiktą pavyzdį.“
7)
10 straipsnis iš dalies keičiamas taip:
a)
įterpiama tokia 1a dalis:
„1a. Užuot taikiusi 1 dalyje nurodytas nuostatas, patvirtinimo institucija EB tipo patvirtinimą gali suteikti transporto priemonei, atsižvelgdama į išmetamą teršalų kiekį ir prieigą prie transporto priemonės remonto bei techninės priežiūros informacijos, jeigu laikomasi visų toliau išdėstytų sąlygų:
a)
įteikiant paraišką suteikti EB tipo patvirtinimą pagal šeštą kartą iš dalies pakeistą JT EEK taisyklę Nr. 49 tipo patvirtinimas transporto priemonei jau buvo suteiktas;
b)
laikomasi šio reglamento 2a-2f straipsniuose nurodytų reikalavimų dėl prieigos prie TPD sistemos ir transporto priemonės remonto ir techninės priežiūros informacijos;
c)
šio reglamento 4 straipsnio 7 dalyje nustatytu pereinamuoju laikotarpiu laikomasi šio reglamento X priedo 6.2 punkte nurodytų reikalavimų;
d)
taikomos visos kitos šio reglamento VII priedo 3.1 ir 5.1 punktuose, šio reglamento X priedo 2.1 ir 6.1 punktuose, šio reglamento XIII priedo 2, 4.1, 5.1, 7.1, 8.1 ir 10 punktuose ir šio reglamento XIII priedo 6 priedėlio 1 punkte nustatytos išimtys.“;
b)
2 dalis pakeičiama taip:
„2. Suteikdama EB tipo patvirtinimą pagal 1 ir 1a dalį, patvirtinimo institucija išduoda EB tipo patvirtinimo sertifikatą pagal I priedo 7 priedėlyje pateiktą pavyzdį.“
8)
16 straipsnio 5 dalies antra pastraipa pakeičiama taip:
„Bandymo sąlygos atitinka JT EEK taisyklės Nr. 49 4 priedo 6 skirsnyje nustatytus reikalavimus.“;
9)
I, II ir IV-IX priedai iš dalies keičiami pagal šio reglamento III priedą.
10)
III priedo tekstas pakeičiamas šio reglamento IV priedo tekstu.
11)
Įterpiamas XVIII priedas, kurio tekstas išdėstytas šio reglamento V priede.
4 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Jis taikomas nuo 2014 m. sausio 1 d., išskyrus I priedo 4 punktą, kuris taikomas nuo 2014 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. sausio 31 d.

Labels: 7
1
8
20